
РЕПУБЛИКА БЪЛГАРИЯ ИНСПЕКТОРАТ КЪМ ВИСШ СЪДЕБЕН СЪВЕТ

гр. София 1301, ул. „Георг Вашингтон" № 17, тел.факс 989 48 66

ДО

ПРОФ. ЛАЗАР ГРУЕВ ПРЕДСЕДАТЕЛ НА ВЪРХОВНИЯ КАСАЦИОНЕН СЪД

КОПИЕ:

ПРОФ. АНЕЛИЯ МИНГОВА ПРЕДСТАВЛЯВАЩ ВИСШИЯ СЪДЕБЕН СЪВЕТ

СИГНАЛ

ОТНОСНО: ПРОТИВОРЕЧИВА СЪДЕБНА ПРАКТИКА ПО ДЕЛА ЗА ОБЕЗПЕЧЕНИЕ НА БЪДЕЩ ИСК

УВАЖАЕМИ ПРОФ. ГРУЕВ,

С настоящия сигнал, по силата на правомощия по чл. 54, ал.1, т.7 от Закона за съдебната власт(ЗСВ), Инспекторатът към ВСС Ви сезира в качеството Ви на Председател на Върховния касационен съд за резултатите от проверки в различни съдилища. Конкретен повод за нашия сигнал е противоречивата практика по делата за обезпечение на бъдещ иск, констатирана в някои съдилища.

Противоречива практика на съдилищата, свързана с обезпечаване на бъдещо заявление за издаване на заповед за изпълнение:

Проверката на организацията по образуването и движението на делата за обезпечение на бъдещ иск е постоянен елемент от плановите и тематичните проверки, които Инспекторатът към Висшия съдебен съвет осъществява. Резултатите от тях показват, че в практиката на съдилищата преобладава разбирането, че чл. 390 и сл. от ГПК регламентират възможност за обезпечаване на бъдещ иск, а не на заявление за издаване на заповед за изпълнение. В същото време при различни проверки Инспекторатът към Висшия съдебен съвет констатира и друга практика:

При проверка по ч. гр. д. №365/2008г. по описа на PC- Велинград и в. ч. гр. д. №749/08г. беше констатирано, че PC Велинград, постановил определение №192, с което допуснала обезпечение на „бъдещи искове на ,,ГA3ТРЕЙД"ЕАД, гр. София против Пламен Кременлиев, с правно основание чл. 410, ал.1, т.1 във вр. с чл, 417, т. 9 от ГПК- издаване на заповед за изпълнение въз основа на документ- два броя записи на заповед както следва: запис на заповед за 120 000лв. и запис на заповед за 108 000лв. чрез налагане на възбрана върху недвижим имот, находящ се в гр. Велинград55. Наред с това Районният съд постановил, че определението подлежи на незабавно изпълнение и въз основа на него следва да се издаде заповед за налагане на възбраната. Същият ден била издадена „заповед за налагане на възбраната55.

На 16. 10. 2008г. Окръжен съд- гр. Пазарджик постановил определение по в.ч. гр. д. №749/08г., с което потвърдил определение №192 по ч. гр. д. №365/08г. на PC- Велинград. В мотивите си съдът посочил, че родовата подсъдност е спазена, защото родово компетентния съд се определя с оглед на процесуалния ред, по който следва да се реализират бъдещите претенции, а това в случая е заповедното производство. Според Пазарджишкия окръжен съд заповедното производство, макар и специално, е своеобразно исково производство.

Резултатите от проверката са отразени в Акт с резултати от извършена проверка Изх. №410/3. 02. 2009г.

С Акт за резултати от извършена проверка Изх. №1332/ 28. 04. 2009г. Инспекторатът към Висшия съдебен съвет констатира, че по ч. гр. д. №51/09г. Окръжен съд- Благоевград също е допуснал обезпечение- на бъдещо заявление за издаване на заповед за изпълнение по чл. 417, ГПК.

Инспекторатът към ВСС не е констатирал друг случаи, при които съдът да е допускал обезпечение на бъдещо заявление за издаване на заповед за изпълнение. В същото време признаваме, че не всички съдилища в страната са били обект на проверка по тази тема. Допускаме, че е възможно и други съдилища да споделят мнението, че заповедта за изпълнение е вид иск по смисъла на чл. 390, ГПК.

Поради това смятаме, че е налице противоречива практика на съдилищата, свързана с обезпечение на бъдещо заявление за издаване на заповед за изпълнение.

II. Противоречива практика при обезпечение на бъдещ иск, наблюдавана при постановяване на определенията относно приложението на чл. 63, ГПК по отношение на молби за продължаването на срока по чл. 390, ал.2 от ГПК, противоречива практика по отношение на обезпечителната заповед и относно обжалваемостта на определението на въззивния съд.

Противоречивата практика по горепосочените въпроси беше констатирана при тематична проверка по движението на делата за обезпечение на иск, осъществена в Окръжен съд- Враца. Става дума за следното:

Противоречива практика относно молбите за продължаване на дадения от съда срок за предявяване на бъдещ иск:

С определение №334 от 10= 03. 2008г. ОС- Враца е допуснал обезпечение на бъдещ иск в размер на 201 415.86лв., който Агенция за държавни вземания- регионална дирекция Видин, ИРМ Враца да предяви в едномесечен срок. Преди изтичане на едномесечния срок А ДВ, РД- Видин, ИРМ- Враца подала молба за удължаване на срока за предявяване на бъдещия иск. С определение от 2. 04. 2008г. съдия- докладчикът по ч. гр. д. №195/2008г. Борис Самоковски оставил без уважение молбата за удължаване на срока. В мотивите си съдът посочил, че даденият на молителя едномесечен срок е максимално допустимия срок по чл. 390, ал.2, ГПК и не може да бъде продължаван от съда.

С определение №903/19. 06. 2008г. по ч. гр. д. №464/2008г., ОС- Враца допуснала обезпечение на бъдещ иск по чл. 28 от ЗОПДИППД, който КУИППД да предяви в едномесечен срок. Преди изтичане на дадения срок КУИПГГД поискала удължаване на срока за предявяване на бъдещия иск. С определение от 11. 07. 2008г. по ч. гр. д. №464/08г. съдия -докладчикът Евгения Симеонова приела, че са налице уважителни причини по смисъла на чл. 63, алЛ от ГПК и продължила определения от съда и законоустановен едномесечен срок по чл. 390, ал. 2 от ГПК с два месеца, считано от първоначално определения срок.

П.2.Противоречива практика относно обезсилването на обезпечителната заповед, издадена въз основа на определението, отменено от второинстанционния съд:

В някои случаи съдът е постановил обезсилване на обезпечителната заповед-ч. гр, д. №990/07г., ч. гр. д. №130/07г.5 ч. гр. д. №226/07г. и трите по описа на ОС- Враца, а в други- отмяна на обезпечителната заповед- ч. гр. д. №546/07г. на ОС- Враца.

П.З.Противоречива практика относно обжалваемостта на определението на вьззивния съд:

Според чл.254, ал.25 т. 6 от ГПК когато определението се постановява в закрито заседание и трябва да указва подлежи ли същото на обжалване, пред кой съд и в какъв срок. Това е задължителен елемент от съдържанието на определението и е част от гаранциите за упражняване на процесуалните права на страните. При проверката в Окръжен съд - Враца беше установена противоречива практика и по отношение обжалваемостта на определенията по чл. 396, ГПК както следва:

IL3.1. Противоречива практика по въпроса подлежи ли на касационно обжалване определението, с което въззивният съд отменя определението на първоинстанционния съд, с което молбата за допускане на обезпечение е отхвърлена и допуска исканото обезпечение.

В някои случаи въззивният съдът е постановил, че определението подлежи на обжалване(в.ч. гр. д. №761/08г. на ОС- Враца), а в други- че определението е окончателно и не подлежи на обжалване(в. ч. гр. д. №222/08г., в. ч. гр. д. №242/08г. и двете по описа на ОС- Враца).

П.З.2. Противоречива практика по въпроса подлежи ли на касационно обжалване определението, с което въззивният съд оставя в сила определението на първоинстанционния съд.

В някои случаи въззивният съд е оставил в сила определението на първоинстанционния съд и е постановил, че въззивното определение е окончателно и не подлежи на обжалване(в. ч. гр. д. №799/08г., в. ч. гр. д. №760/08г. по описа на ОС- Враца). В други случаи въззивният съд е оставил в сила определението на първоинстанционния съд, но е постановил, че определението му подлежи на обжалване пред ВКС в едноседмичен срок(в. ч. гр. д. №570/08г. по описа на ОС- Враца).

Определенията по чл. 315 и чл. 321 ГПК(отм) подлежаха на двуинстанционно разглеждане, съгласно чл. 213, б. „б" ГПК(отм). Според т. 6 от   TP №1 от 17. 07. 2001г. на ВКС с докладчик председателят на отделение Благовест Пунев, ВКС се произнасяше по жалби срещу тези определения само в случаите, когато са постановени за първи път от въззивен съд.

Действащият ГГЖ уреди в чл. 280 изисквания за допускане на касационно обжалване по отношение на решенията. Съгласно чл. 274, ал.З от ГПК предпоставките на чл. 280, ал.1 важат и за определенията, а текстът на чл. 274, ал.4, регламентиращ условията за допускане на касационно обжалване на определенията повтаря текста на чл. 280, ал.2 от ГПК. Поставят се три въпроса:

1. Предвид новия ГПК доколко е актуално разбирането, застъпено в т. 6 от TP №1 от 17. 07. 2001 г. на ВКС с докладчик председателят на отделение Благовест Пунев, според което ВКС се произнася по жалби срещу определения по чл. 213, б. „б", ГПК(отм) само в случаите, когато са постановени за първи път от въззивен съд?

2. Дали определенията по чл. 396, ГПК и чл. 402, ГПК подлежат на касационно обжалване, когато са постановени във въззивното производството за първи път от въззивния съд?

3. Ако допуснем положителен отговор на втория въпрос дали, за да бъдат допуснати до касационно обжалване спрямо тях трябва да са налице изискванията на чл. 280, ГПК?

III. Практика, противоречива на практиката на ВКС.

Според т. 5 от TP №1 от 17. 07. 2001г. на ВКС, докладчик председателят на отделение Благовест Пунев към прекратителните определения, подлежащи на касационен контрол по чл.218„б."в",ПЖ(отм) се отнасят определенията, с които производството по делото се прекратява пред сезирания съд и се препраща на подсъдност на друг съд. При проверка в Окръжен съд- Враца беше установено, че в някои случаи Врачанският окръжен съд не се е съобразил с трайната съдебна практика. Напр. по ч. гр. д. №995/07г. ВОС е постановил определение, с което се обезсилва определение на PC- Мездра, поради нарушение на местната подсъдност. В определението си въззивният съд е постановил, че то не подлежи на обжалване.

Резултатите от проверката са отразени в Акт с резултати от извършена проверка Изх. №1021/1.04.09г.

IV. Противоречива практика по дела за обезпечение на бъдещ иск относно доказателствата за родова подсъдност и за спазване на срока по чл. 390, ал.2, предл. 2 ГПК.

При планова проверка в PC- Шумен беше констатирана противоречива практика на съдиите в ШРС в производството по чл. 390 от ГПК.При по -голяма част от делата не са били представени доказателства за данъчна или пазарна оценка на имотите, които са били предмет на бъдещи искове или са служели за обезпечение на бъдещите искове, като в тези случаи и съдиите не са правили преценка относно родовокомпетентния съд, а са се произнасяли по молбите за обезпечение на бъдещи искове. С малки изключения- гр. д. №786/2008г. на ШРС5 производството е обездвижвано, за да се представи данъчна оценка на имота.

Противоречива практика бе констатирана и при прилагане на разпоредбата на чл. 390, ал.2 изр. последно от ГПК- по част от делата се прави служебна справка от деловодителя на състава за предявяване на бъдещия иск, като при липсата на доказателства за това, допуснатото обезпечение се отменя служебно от съда- ч. гр. д. №1939/2008г. на ШРС.

Резултатите от проверката са отразени в Акт с резултати от извършена проверка Изх. №1166/09г.

V, Противоречива практика по дела за обезпечение на бъдещ иск относно спазването на местната подсъдност:

Съдът разглежда молбата за обезпечаване на бъдещ иск в закрито заседание. Производството е едностранно. В производството по обезпечение на бъдещ иск по отменения ГПК, ответникът нямаше правата по чл.92. Действащият   ГПК   възпроизведе   текстовете   на   отменения   закон.   В производството за обезпечение на бъдещ иск, действащият процесуален закон не дава на ответника правата по чл. 119, ГПК. Както чл. 309, ГПК(отм), така и чл. 390, ГПК регламентират местната подсъдност и предоставят на ищеца възможност за алтернативен избор между съда по постоянния адрес на ищеца и съда по местонахождението на имота, който ще служи за обезпечение. Възниква въпросът: Дали законът свежда избора на ищеца на местнокомпетентен съд до посочените в чл. 390, ГПК две възможности или му дава право да си избере трети съд, пред който да подаде молбата за обезпечение? Отделно от това раздел III „Производство по подсъдността" не е в част I "Общи правила55 на действащия ГПК, а в неговата част II „Общ исков процес55, глава дванадесета „Подсъдност55. Поставя се и въпросът: Дали трябва съдът служебно да следи за спазването на местната подсъдност?При проверките, извършени от Инспектората към Висшия съдебен съвет е констатирана противоречива практика по този въпрос:

V.I. Съдът не е следил служебно за спазване на местната подсъдност и се е произнесъл по молби за обезпечение на бъдещ иск без да е налице местна компетентност за това в следните случаи:

При проверка на PC- Левски е констатирано, че Жорж Нешев в качеството му на управител на „ОПЕЛ- НЕШЕВ55ООД, гр. София, район Красна поляна подал до PC- Левски молба за обезпечаване на бъдещ иск по чл. 254, ГПК(отм), който щял да предяви срещу Ованес Куркен Жамгочян от гр. Бургас, Ахавни Норайр Тавитян от гр. София и Алис- Норайр Багдатлян-Радкова от гр. София във връзка с претендираш от него право на собственост върху „магазин №1,т.1, находящ се на партера на седеметажна жилищна сграда в София, бул. „Мария Луиза"№55 със застроена площ от 175 кв. м. По повод на молбата му било образувано ч.гр. д. №20074410100133 по описа за 2007г. на PC-Левски.

На 26. 03. 2007г. PC- Левски постановил определение №87, с което допуснал исканото обезпечение на бъдещ иск с правно основание чл. 254 от ГПК, срещу тримата ответници чрез налагане на обезпечителна мярка „спиране на изпълнението по изп. дело №200678110400171, изп. дело № 20067810400170 и изп. дело №20067810400169 и трите по описа на частен съдебен изпълнител Георги Дичев с район на действие Софийски градски съд.

Определението на PC било обжалвано пред ОС- Плевен. С определение по ч. гр. д. №454/07г. ОС- Плевен е отменил определението на PC- Левски, но по въпроса за местната. подсъдност в мотивите е записал "Местната подсъдност в същия текст(чл.309, ГПК-б.м.) е предоставена в полза на ищеца по бъдещия иск, т.е. в конкретния случай е налице доброволен отказ от страна на тази бъдещ ищец да се ползва от определената в негова полза местна подсъдност. За местната подсъдност съдът не следи служебно".

Резултатите от проверката са отразени в Акт за резултати от извършена проверка Изх. №647/27.02.2009г.

Произнасяне по молби за обезпечение на бъдещ иск в нарушение на местната подсъдност е констатирано и с Акт за резултати от извършена проверка Изх. №2059/ 26. 09.2008г., извършена в PC- Бяла Слатина.

V.2. Съдът е следил служебно за спазване на местната подсъдност по молби за обезпечение на бъдещ иск в следните случаи:

При проверка в PC- Ботевград беше констатирано, че на 10. 08. 2007г. „ТЕХНОИНЖЕНЕРИНГ- 96"-ЕООД, гр. Ботевград подало до СРС молба за обезпечение на бъдещ иск. По молбата е образувано ч, гр. д. №19553/07г. и делото било разпределено на 29 състав- съдия Хрипсиме Мъгърдичян. На 10. 09. 2007г. съдия Мъгърдичян прекратила производството пред СРС поради нарушение на местната подсъдност и постановила делото да се изпрати по компетентност на PC- Ботевград.

Резултатите от проверката са отразени в Акт за резултати от извършена проверка Изх. №1250/16. 04. 2009г.

С Акт за резултати от извършена проверка Изх. № 1021/1.04.2009г. Беше констатирано, че ОС- Враца също е следил за служебно за спазване на местната подсъдност по ч. гр. д. №995/07г.

ИВСС е изпратил своите Актове до съответните съдилища и до Висшия съдебен съвет. В случай, че проявите интерес можем да Ви предоставим цитираните по- горе Актове за резултати от извършени проверки.

Съгласно чл. 54 от Закона за съдебната власт ИВСС не може да дава указания по правилността на постановените съдебни актове. Той не може да прави и тълкуване на правните норми. В същото време уеднаквяване на практиката по посочените по- горе въпроси е необходимо.

Поради това, предвид правомощията Ви като председател на Върховния
касационен съд Ви сезираме с настоящия сигнал. В случай, че според Вас
направените констатации и повдигнатите въпроси имат значение за
практиката на съдилищата, би могло да ги имате предвид при обсъждане на
съдебната практика, както и при дискусии на различни съвещания, семинари
и обучения. Разбира се, ако прецените, че са налице основания за това, бихте
могли да предприемете и други подходящи действия в рамките на Вашите
правомощия.
/  ;

